امریکې په ايران نوي بندېزونه لګولي دي
د امریکې صدر ډانلډ ټرمپ په ايران نوي بندېزونه لګولي نوموړي دغه ګام له هغې څو ساعته وروسته پورته کړی چې د ايران صدر ويلي د نړیوالو قوتونو سره د ۲۰۱۵م د ايټمي تړون د ځينو برخو  نه لاس اخلي.
د ډانلډ ټرمپ په ايران د بندېزونو په صدارتي حکمنامه کې د ايران په اوسپنه، اسټيل، اېلومينيم او تانبې برخې شامل کړی شوي دي د کومو نه چې ويل شوي ايرا ن ته د بهر هېوادونو څخه لس فيصده امدن راځي. ايران تر ټولو غټې پېسې په تېلو ترلاسه کوي او امریکا د ايران په تېلو د بندېز وروسته د دغه هېواد په دوېم غټ امدن ترلاسه کوونکي توکي اوسپنه باندې هم بندېز ولګولو. د امریکا صدارتي حکمنامه د شورو، چارشنبې په ورځ جاري کړی شوې ده. د امریکې لخوا د ايران سره په ۲۰۱۵م کې د ايټمي تړون څخه يو کال وړاندې جدا کېدو وروسته صدر ټرمپ دغه صدارتي حکمنامه جاري کړې ده. د ایران ولسمشر حسن روحاني پرون ويلي هېواد به يې د ۲۰۱۵ کال د اټومي تړون هغې برخې ته نور ژمن پاتې نشي چې وايي، ایران دې غني شوي یورانیم نه ټولوي. روحاني وايي، له دغه تړون څخه د امریکا په وتلو او په ایران باندې د اقتصادي بندیزونو له پاتې کېدو سره د تړون نور هېوادونه هم په خپلو ژمنو نه دي ولاړ او د امریکا بندیزونو ته یې اجازه ورکړې چې د ایران د تېلو او بانکي سیستمونه اغېزمن کړي. هغه ۶۰ ورځې وخت ورکړ چې باید بدلون راشي او وویل چې بل ګام به دا وي چې ایران په ډېره لوړه پیمانه د یورانیمو غني کول پیل کړي. خو هغه وویل، کچېرې نور هېوادونه له ایران سره کار وکړي نو روحاني وویل چې حکومت به یې په خپلو ژمنو ولاړ پاتې شي. د ایران د بهرنیو چارو وزیر جواد ظریف په ټویټر لیکلي، چې د امریکا کارونو ایران ته دا ناممکنه کړي چې د پخوا په څېر په خپل دریځ پاتې شي او نور هېوادونه لږ چانس لري چې دا بهیر بېرته سم کړي. ایران له برتانیې، چین، فرانس، روس، امریکا او جرمني سره د شوي تړون له مخې ژمنه کړې وه چې تر ۳۰۰ کیلوګرامو زیات غني شوي یورانیم به نه ساتي.